Þriðjudagur, 18. október.  Málþing í Hátíðarsal Háskóla Íslands kl. 10 - 13. 
Aðal ræðumaður er bandaríski guðfræðingurinn og prestur dr. Marie Fortune.  Málþingið beinist einkum að kynferðisofbeldi gagnvart börnum.  Fundarstjóri Elín Hirst.
Kl. 10.00  Fjögur stutt erindi um íslenskan veruleika og kynferðisofbeldi gagnvart börnum.  Ræðumenn dr. Berglind Guðmundssdóttir sálfræðingur, séra Sigfinnur Þorleifsson sjúkrahúsprestur, Brynhildur Flóvenz lektor við lagadeild HÍ. og dr. Sólveig Anna Bóasdóttir guðfræðingur og deildarforseti við guðfræði- og trúarbragðadeild HÍ. 
Kl. 10:40 Aðal ræðumaður dagsins  dr. Marie Fortune
Kl. 11:30 Hlé

Kl. 11:45 Guðrún Ebba Ólafsdóttir flytur stutt erindi
Fyrirspurnir úr sal og umræður.
Fjölmiðlum gefst kostur á að ræða við dr. Fortune að loknu málþingi

Miðvikudagur, 19. október.  Námskeið í Neskirkju um kynferðislega misnotkun og rétt viðbrögð í samhengi kirkju og trúfélaga kl. 8:30 – 17:00.
Kynferðisleg misnotkun og rétt viðbrögð í samhengi kirkju og trúfélaga.  Fyrirlesari Séra Dr. Marie M. Fortune. 
Þá mun Vilborg Guðbjörg Guðnadóttir, geðhjúkrunarfræðingur og meðlimur Fagráðs kirkjunnar, kynna drög að leiðbeiningum um vinnu með fólki í viðkvæmum aðstæðum. 
Stjórnandi námskeiðsins: Sr. Gunnar Rúnar Matthíasson, formaður Fagráðs kirkjunnar.
8:30-9:00        Afgreiðsla námsgagna.
9:00-11:30      Raising awareness – sexual misconduct and abuse within religious context/church.
11:30-12:30    Hádegisverður.
12:30-14:30    Framework for just response.
14:30-15:00    Kaffi
15:00-17:00    Professional Boundaries in Church Work
Skráning á námskeiðið er hjá Kristínu Arnardóttur á netfangið kristin.arnardottir@kirkjan.is eða í síma 5284000. Þátttakendur þurfa að skrá sig fyrir 14. október.

Marie M. Fortune 
Dr. Marie M. Fortune  er ein virtasta fagmanneskja á sviði fræðslu- og forvarnarmála um kynferðislegt ofbeldi í Bandaríkjunum. Hún er guðfræðingur, vígður prestur í The United Church of Christ, auk þess að vera stofnandi og veita forstöðu FaithTrust Institute í Seattle (1977). FaithTrust Institute býður upp á þjálfun, ráðgjöf, kennslu og fræðsluefni með það að markmiði að binda endi á kynferðislegt ofbeldi sem og heimilisofbeldi og hefur Fortune sinnt þessum verkefnum í fjölda landa með mismunandi menningu og trúarbrögðum, auk heimalandsins.  

Dr. Marie M. Fortune gaf út bókina Sexual Violence. The Unmentionable Sin árið 1983 þar sem hún fjallar um kynferðislegt ofbeldi frá sjónarhóli guðfræði, siðfræði og sálgæslu. Markmið bókarinnar var að rjúfa þögnina um kynferðislegt ofbeldi innan kristinna kirkna og leitast við að þjálfa presta og annað starfsfólk kirkjunnar í að styðja og reisa upp fórnarlömb kynferðisofeldis 

Rúmlega tuttugu árum síðar, 2005, kom svo út bókin Sexual Violence. The Sin Revisited þar sem Fortune tekur upp þráðinn að nýju og endurskoðar og endurmetur stöðu þessa málaflokks innan kristinna kirkna og bætir við þeirri reynslu sem hún hefur öðlast gegnum áratuga starf á sviðinu.
